Anastasius Grün
Store norske leksikon,Språk og litteratur,Litteratur i verden,Europa,Østerrikes litteratur,Østerrikes litteratur på 1700- og 1800-tallet
Anton Alexander Graf von Auersperg var et østerriksk forfatter som under pseudonymet Anastasius Grün publiserte politisk lyrikk i perioden Vormärz (1815–1848), en politisk og litterær epoke før februarrevolusjonen i 1848.
I diktsyklusen Spaziergänge eines Wiener Poeten (1831), inspirert av julirevolusjonen i Frankrike kritiserte forfatteren den østerrikske politikeren Clemens von Metternichs styre og hevdet et liberalistisk livssyn. Først flere år senere, i 1838, ble det avdekket hvem som skjulte seg bak pseudonymet, og forfatteren valgte å avstå fra videre publikasjoner for å slippe å bli landsforvist. Senere diktsamlinger, blant annet Schutt (1835) og Gedichte (1837), er preget av politisk resignasjon. Les mer i Store norske leksikon Østerrikes litteratur Vormärz Eksterne lenker Anastasius Grün i Projekt Gutenberg-DE Anastasius Grün i Deutsche Biographie